open-index/open-wikipedia-markdown huggingface dataset:
Nebojša Radmanović

**Nebojša Radmanović** (, s. 1. lokakuuta 1949 Gračanica, Bosnia ja Hertsegovinan KT, Jugoslavian FKT, nykyinen (Federaatio), Bosnia ja Hertsegovina) on bosniahertsegovinalainen serbipoliitikko. Hänet valittiin 1. lokakuuta 2006 nelivuotiskaudelle Bosnian presidenttineuvostoon. Kolmikko vannoi virkavalansa 6. marraskuuta 2006 Sarajevossa. Hänet valittiin uudelle kaudelle 2010. Radmanović edustaa serbien nationalistista Riippumattomien sosiaalidemokraattien liittoa (Савез независних социјалдемократа). Radmanović on opiskellut Belgradin yliopiston filosofian laitoksella ja on entinen Serbitasavallan parlamentin jäsen.

## Aiheesta muualla

* Rulers - Bosnia and Herzegovina  (rulers.org)
* Bosnia and Hercegovina  (worldstatesmen.org)
Karkkilan Urheilijat

**Karkkilan Urheilijat** (lyhyemmin **KaU**) on karkkilalainen urheiluseura, joka perustettiin vuonna 1968. Seura on tunnettu varsinkin koripallon saralla, mutta myös paini ja petankki ovat mukana toiminnassa.

## Historia
Seuran historia ulottuu vuoteen 1950, jolloin paikkakunnan työväestön urheiluelämä oli jakaantunut kahtia poliittisten syiden takia. Jakaantumisen seurauksena oli perustettu Karkkilan Sisu ja Karkkilan Työväen Urheilijat eli KTU, molemmat aktiivisesti toimivia urheiluseuroja. Halua seurojen yhdistämiseen kuitenkin oli ja yhteiset urheilutapahtumat tasoittivat tietä. Paikkakunnalla toimiva Karkkilan Metallityöväen Ammattiosasto oli muun muassa jo 1964 vedonnut molempiin osapuoliin osapuolijaon lopettamiseksi ja voimavarojen yhdistämiseksi. 

Vuoden 1968 alussa Työväen Urheiluliiton Uudenmaan piirin puheenjohtaja, karkkilalainen Risto Lindfors, teki aloitteen molemmille osapuolille yhteisestä neuvottelutilaisuudesta. Kokoontuminen johti toimikunnan perustamiseen, jossa molemmat osapuolet olivat edustettuina. Asetettu toimikunta valmisteli asiaa kevään ajan ja toukokuussa järjestettiin kilpailu perustettavan urheiluseuran nimestä. Seuran perustava kokous pidettiin 13. kesäkuuta 1968 ja pidetyssä kokouksessa äänestettiin uuden seuran nimestä. Yli puolet annetuista äänistä kannatti nimeä Karkkilan Urheilijat ja näin uusi urheiluseura oli saanut nimensä. Lisäyksityiskohtana mainittakoon, ettei voittanut nimiehdotus ollut nimikilpailussa edes ehdolla eli valittua nimeä ei kukaan ollut kilpailun kautta edes ehdottanut.

Ensimmäinen hallitus:
*Risto Lindfors, puheenjohtaja
*Into Virta, sihteeri
*Armas Viitanen, rahastonhoitaja

Muut jäsenet:
*Olavi Kahila, Toivo Nord, Reino Kanta-Oksa, Untamo Hellman, Aarre Valonen, Mikko Elvas ja Jouni Tammelin

Jaostoiksi hyväksyttiin koripallo, jalkapallo, jääkiekko, hiihto, suunnistus, yleisurheilu,
voimistelu, voimailu, nais- ja kuntourheilu sekä lisäksi huvitoimikunta.
Myöhemmin mukaan tuli paini- sekä petankki-jaostot.

## Koripallo

Koripallossa Karkkilan Urheilijoiden miesten edustusjoukkue, KaU Koris, pelaa tällä hetkellä I-divisioonassa ja naisten joukkue eteläisessä II-divisioonassa.

## Aiheesta muualla
*Karkkilan Urheilijoiden kotisivu
*KaU:n miesten edustuskoripallojoukkueen kotisivu
Željko Komšić

**Željko Komšić** (s. 20. tammikuuta 1964 Sarajevo, Bosnia-Hertsegovinan ST, Jugoslavia) on bosniahertsegovinalainen kroaattipoliitikko. Hänet valittiin 1. lokakuuta 2006 nelivuotiskaudelle Bosnian presidenttineuvostoon. Kolmikko vannoi virkavalansa 6. marraskuuta 2006 Sarajevossa. Hänet valittiin uudelle kaudelle 2010. Komšić on yksi Socijaldemokratska partija Bosne i Hercegovinen (SDP BiH) kolmesta varajohtajasta.

Komšić opiskeli lakia Sarajevon yliopistossa ja Edmund A. Walsh School of Foreign Servicessa Georgetown Universityssa Washingtonissa. Hän oli Bosnia ja Hertsegovinan ensimmäinen lähettiläs Serbia ja Montenegrossa.

Bosnian sodan aikana Komšić palveli Bosnia ja Hertsegovinan tasavallan armeijassa ja hänet palkittiin kultaisen liljan ansiomerkillä. Sodan jälkeen hän aloitti poliittisen uransa Sarajevon varapormestarina, Jugoslavian liittovaltion lähettiläänä ja oli kaksi kautta Novo Sarajevon kunnallishallituksen johdossa.

Komšić on nuorin presidenttineuvostoon koskaan valittu. Hänen valinnastaan tuli kiistanalainen, kun useat puolueet väittivät että Komšić olisi saanut suuren osan äänistään bosniakeilta. Hänen edeltäjänsä Ivo Miro Jović kieltäytyi eroamasta pitäessään itseään todellisena kroaattien edustajana ja väitti ettei Komšić saanut yhtään ääntä "tosikroaateilta."

Kansanryhmien huonojen suhteiden vuoksi muslimi- ja kroaattiedustajat Silajdžić ja Komšić lähettivät kesäkuussa 2007 kirjeen pääsihteeri Ban Ki-moonille, jossa he väittivät, että Bosnian serbitasavallan olemassaolo on kansanmurhan tulosta ja se pitäisi hajottaa.

## Lähteet
Alan Greenspan

**Alan Greenspan** (s. 6. maaliskuuta 1926) on yhdysvaltalainen ekonomisti, joka oli Yhdysvaltojen keskuspankin puheenjohtaja 1987–2006. Greenspanin kaudelle keskuspankin johdossa ajoittui vuoden 2000 IT-kupla ja kuplan puhkeaminen.

Eläkkeelle jäätyään Greenspan johtaa omaa konsulttiyhtiötään ja on ollut Britannian pääministeri Gordon Brownin neuvonantaja.

## Näkemyksiä
Syyskuussa 2007 julkaistuissa muistelmissaan Greenspan arvosteli presidentti George W. Bushin hallintoa. "Elinikäiseksi libertaarirepublikaaniksi" tunnustautuva Greenspan arvosteli republikaanijohtoisen kongressin valtion varojen tuhlausta ja sanoi pyytäneensä presidentti Bushia estämään veto-oikeudellaan menojen kasvua, mihin tämä ei suostunut.

Muistelmissaan Greenspan kirjoittaa, että Irakin sodassa oli suurelta osin kysymys öljystä, vaikka Yhdysvaltain ja Britannian virallisen kannan mukaan tavoitteena oli riisua Saddam Hussein joukkotuhoaseista ja lopettaa hänen "tukensa terrorismille."

## Arvostelua
Greenspania on jälkikäteen syytetty siitä, että hän jätti huomiotta jo vuonna 2000 ilmaissut huolet Yhdysvaltain ns. subprime- tai roskalainoista, jotka johtivat pankkikriisiin vuoden 2007 alkupuolella.

Presidentti George W. Bushin hallinnossa pyrittiin vuoden 2000 IT-kuplan jälkeen hakemaan kasvua uusista "finanssikeksinnöistä", kuten asuntokaupasta, joka tuki Bushin "omistajayhteiskunnan" filosofiaa. Greenspanin johtama keskuspankki Fed harjoitti löysää rahapolitiikka, joka kannusti hakemaan kasvua riskisijoituksista. Edullisten lainaehtojen ansiosta tavalliset amerikkalaiset ottivat runsaasti asuntolainaa ja asuntojen hinnat nousivat keinotekoisen korkeiksi.
Yhdysvaltain kulutusta ja velkaantumista rahoitti lähinnä Kiinan valtio, joka osti yli puolet Yhdysvaltain valtion joukkolainoista vielä vuonna 2006.

## Teokset
**The Age of Turbulence: Adventures in a New World* (2007)

## Lähteet
Haris Silajdžić

**Haris Silajdžić** (s. 1. syyskuuta 1945) on bosniahertsegovinalainen poliitikko. Hänet valittiin 1. lokakuuta 2006 bosniakkien edustajaksi nelivuotiskaudelle Bosnian presidenttineuvostoon. Kolmikko vannoi virkavalansa 6. marraskuuta 2006 Sarajevossa.

Silajdžić saanut arvosanan arabian ja islamintutkimuksesta libyalaisesta yliopistosta.

Tri. Silajdžić oli 1990–1993 Bosnian ulkoministerinä ja 1993–1995 pääministerinä. Hän oli mukana lähetystössä, joka neuvotteli Daytonin sopimuksen, ja oli yksi sen äänekkäimpiä vastustajia sodan jälkeen. Hän kaatoi myös uuden, Daytonin sopimuksen jälkeisen, perustuslain estämällä sen hyväksymiseen tarvittavan 2/3 enemmistön. Hän vaatii osatasavaltojen lakkauttamista ja maalle yhtenäishallintoa.

Silajdžić on Sarajevon päämoskeijan imaamin poika. Siitä huolimatta hän joutui 1996 liian maltillisena SDA:n radikaalien jäsenten pahoinpitelemäksi. Silajdžić syytti hyökkäyksestä Alija Izetbegovićia.

Hän oli alun perin Izetbegovićin  Demokraattisen toimintapuolueen (SDA) jäsen, mutta perusti oman puolueensa Bosnian ja Hertsegovinan puolesta (Stranka za Bosnu i Hercegovinu), jonka johtaja on.

Kansanryhmien huonojen suhteiden vuoksi muslimi- ja kroaattiedustajat Silajdžić ja Komšić lähettivät kesäkuussa 2007 kirjeen Yhdistyneiden kansakuntien pääsihteeri Ban Ki-moonille, jossa he väittivät, että Bosnian serbitasavallan olemassaolo on kansanmurhan tulosta, ja se pitäisi hajottaa.

## Lähteet
* New faces at the BiH presidency (Setimes)

### Viitteet
Countess

**Countess** on alankomaalainen metalliyhtye, jonka omalaatuinen ja melko kitarapainotteinen, karkea musiikki on saanut vaikutteita vanhoista black metal -yhtyeistä, kuten Venomista, Bathorysta ja Hellhammerista. Heavy metal -vaikutteita yhtye on saanut muun muassa Manowarilta ja Manilla Roadilta.

## Jäsenet
### Nykyiset
* Orlok - basso, laulu
* Zagan - kitara
* Mortüüm - rummut
* Häxa - näppäimistö

### Entiset
* Zénon - kitara
* Zagan - kitara
* Othalaz - kitara, koskettimet
* Vercingetorix - rummut
* Warhead - rummut
* Imogem - kitarat
* Sablast - rummut
* Wolfram - rummut
* Herrjan - näppäimistö

## Diskografia
### Demot
* *Permafrost* (1992)
* *The Wolves Awake* (1994)
* *Promo 1995* (1995)

### EP:t
* *The Wrath of Satan's Whore* (1995)
* *Hell's Rock and Roll* (1997)

### Kokopitkät
* *[[The Gospel of the Horned One]]* (1993)
* *[[The Return of the Horned One]]* (1994)
* *[[Ad Maiorem Sathanae Gloriam]]* (1995)
* *[[The Book of the Heretic]]* (1996)
* *[[The Shining Swords of Hate]]* (2000)
* *[[The Revenge of the Horned One Part I]]* (2001)
* *[[The Revenge of the Horned One Part II]]* (2002)
* *[[Heilig Vuur]]* (2004)
* *[[Spawn of Steel]]* (2005)
* *[[Holocaust of the God Believers]]* (2006)
* *[[Blazing Flames of War]]* (2007)
* *[[Burning Scripture]]* (2010)
* *[[On Wings of Defiance]]* (2011)
* *[[Sermons of the Infidel (digital)]]* (2013)
* *[[Ancient Lies and Battle Cries]]* (1014)
* *[[Sermons of the Infidel (full CD)]]* (2014)
* *[[Fires Of Destiny]]* (2016)

### Live-levyt
* *[[Doomed to Live]]* (1994)

### Yhteistyö
* *[[Megiddo (yhtye)|Megiddo]]/Countess* (2004)

## Aiheesta muualla
* Yhtyeen virallinen kotisivu 
* 
*
Pucallpa

**Pucallpa** on perulainen Amazon-joen ympäristössä sijaitseva satamakaupunki. Vuonna 2007 siellä asui 272&nbsp;616 henkeä. Kaupunki perustettiin 13. lokakuuta 1888. Pucallpa on tärkeä liikenteen solmukohta sillä Limaan yhdistävä *Carretera central* päättyy Pucallpaan, josta sademetsäalueen kaupunkeihin kuten Iquitokseen tavarakuljetukset hoidetaan jokilaivoilla.

## Lähteet

## Aiheesta muualla
Adil Kaouch

**Adil Kaouch** (, s. 1. tammikuuta 1979) on marokkolainen maasto- ja keskimatkojen juoksija.

Kaouch aloitti kansainvälisen kilpauransa vuonna 1998, jolloin hän sijoittui maastojuoksun MM-kisoissa Marrakechissä nuorten sarjan kymmenenneksi sekä voitti nuorten maailmanmestaruuden 1 500 metrin juoksussa ajalla 3.42,43. Seuraavana vuonna hän oli Maebashin sisäratojen MM-kisoissa 1999 1&nbsp;500 metrillä seitsemäs ajalla 3.38,48 ja Belfastin maastojuoksun MM-kisoissa lyhyellä matkalla yhdestoista, voitti Arabimaiden kisoissa 5 000 metrin juoksun sekä sijoittui yhdenneksitoista Sevillan ulkoratojen MM-kisoissa 1&nbsp;500 metrillä. Sydneyn olympialaisissa 2000 hän karsiutui 1&nbsp;500 metrin alkuerissä. 2001 hän juoksi Lissabonin sisäratojen MM-kisoissa viidenneksi, Oostenden maastojuoksun MM-kisoissa lyhyellä matkalla yhdenneksitoista ja Edmontonin ulkoratojen MM-kisoissa myös yhdenneksitoista.

Kaouch palasi arvokisoihin vuonna 2004, jolloin hän oli Brysselin maastojuoksun MM-kisoissa lyhyellä matkalla kymmenes. Ateenan olympialaisissa hän sijoittui 1&nbsp;500 metrillä yhdeksänneksi ja  kahdenneksitoista. Maastojuoksun MM-kisoissa 2005 hän oli lyhyellä matkalla yhdestoista. Samana vuonna Helsingin MM-kisoissa hän voitti MM-hopeaa 1&nbsp;500 metrillä ajalla 3.38,00. 2006 hän avasi kautensa juoksemalla seitsemänneksi Moskovan sisäratojen MM-kisoissa 3 000 metrin juoksussa ajalla 7.48,01. Fukuokan maastojuoksun MM-kisoissa hän voitti pronssia MM-pronssia lyhyellä henkilökohtaisella matkalla sekä joukkuekilpailussa. Samana vuonna hän sijoittui toiseksi Afrikan-mestaruuskilpailuissa 1&nbsp;500 metrillä sekä kahdenneksitoista .

Kaouch antoi positiivisen doping-näytteen Rooman Kultaisen liigan kilpailun yhteydessä heinäkuussa 2007 ja hän sai kahden vuoden kilpailukiellon ajalle 8.8.2007–7.8.2009.

## Ennätykset
* 1 500 metrin juoksu: 3.30,77 (2007)
* Mailin juoksu: 3.51,14 (2007)
* 3 000 metrin juoksu: 7.39,52 (1999)

## Lähteet
* 
### Viitteet
Martin Cole

**Martin Samuel Cole** on walesilainen näyttelijä ja rap-yhtye Best Shotin jäsen vuosina 1993&ndash;1995. Hän on vieraillut useissa brittiläisissä televisiosarjoissa kuten *[[McCready ja tytär]]* (2001), *[[Holby Cityn sairaala]]* (2002), *[[Kymppikerho]]* (2003), *[[Erikoisjoukkue]]* (2003) ja *[[Sairaalaelämää]]* (2005).

## Aiheesta muualla
* http://www.martincole.tv 
*
Mensuraalinotaatio

**Mensuraalinotaatio** eli **mensuraalinuottikirjoitus** ( 'mitta') osoittaa musiikin rytmiä nuottien aika-arvoilla. Se otettiin käyttöön vuonna 1250. Järjestelmä oli käytössä 1200–1600-luvulla, ja se on nykyisen viivastonotaation edeltäjä.
Leviathan (yhtye)

**Leviathan** on vuonna 1998 perustettu yhdysvaltalainen black metal -yhtye. Sen ainoa jäsen on Jef "Wrest" Whitehead. Yhtyeen musiikki yhdistelee depressiivistä black metallia ja dark ambientia.

Neljän kokopitkän studioalbumin lisäksi Leviathan on julkaissut vuosina 1998-2002 ainakin 13 demoa, joista suurin osa kestää yli tunnin. Yhtye on julkaissut myös lukuisia split-levyjä mm. Xasthurin ja Crebainin kanssa, tehnyt yhteistyötä yhdysvaltalaisen drone doom -yhtye Sunn O))):n sekä Nachtmystiumin kanssa. Wrest soittaa myös Twilightissa ja Hate Meditationissa virallisena jäsenenä.

Wrestillä oli lyhyen aikaa myös Lurker of Chalice -niminen projekti, joka keskittyi Leviathania kokeellisempaan musiikkiin. Leviathanin albumi *Massive Conspiracy Against All Life*n piti alun perin julkistaa Lurker of Chalicen nimissä, mutta Wrest päätti lopettaa sivuprojektinsa keskittyäkseen jälleen Leviathaniin, julkaisten uuden albuminsa sen nimissä.

Yhtye oli jäissä vuosien 2008-2011 välisen ajan johtuen Wrestiä vastaan nostetuista väkivaltarikossyytteistä. Wrest todettiin syyttömäksi ja hän palasi Leviathanin pariin julkaisemalla uuden albumin *True Traitor, True Whore.*

## Diskografia

### Studioalbumit

* *The Tenth Sub Level of Suicide* (CD 2003, LP 2006)
* *Tentacles of Whorror* (CD & LP 2004)
* *A Silhouette In Splinters* (2005)
* *Massive Conspiracy Against All Life* (CD 2008)
* *True Traitor, True Whore* (CD 2011)
* *Scar Sighted* (2015)
* *Unfailing Fall Into Naught* (2018)

### Demot

* *Three (Demo 3)* (1998)
* *Time End* (1998)
* *MisanthropicNecroBlasphemy* (2000)
* *Shadows of No Light* (2000)
* *Seven & Slaveship* (2000)
* *Eight *(2001)
* *Nine (Inclement Derision)* (2001)
* *Ten* (2001)
* *Intolerance (Eleven)* (2001)
* *Howl Mockery at the Cross* (2001)
* *White Devil, Black Metal* (2002)
* *The 10th Sub Level of Suicide* (2002)
* *XV* (2002)

### Split-julkaisut

* *Live in Eternal Sin / The Speed of Darkness* (CD 2003) (Iuvenes)
* Crebain / Leviathan (CD 2004, uudelleenjulkaisu LP:nä 2006)
* Black Metal Against the World (7" 2004) (Funeral Winds, Ad Hominem, Eternity)
* Xasthur / Leviathan (LP 2004, uudelleenjulkaisu CD:nä 2005)
* *Portrait in Scars* (CD & LP 2005) (Blackdeath)
* Leviathan / Sapthuran (CD 2005)

Näiden lisäksi Leviathan on julkaissut kokoelmia vanhoista demoista, sekä uudelleenjulkaistun *The Speed of Darkness* -splitin ilman Iuvenesin kappaleita.

## Aiheesta muualla

*  (epävirallinen)
* 
* Haastattelu
Sakari Puurunen

**Väinö Sakari Puurunen** (25. heinäkuuta 1921 Iisalmi – 5. elokuuta 2000 Helsinki) oli suomalainen teatteri- ja oopperaohjaaja. Hän toimi Suomen Kansallisoopperan pääohjaajana 1976–1985. Hänen tärkeimpänä työnään pidetään Lauri Kokkosen kirjoittamaa ja Joonas Kokkosen säveltämää oopperaa *[[Viimeiset kiusaukset]]*. Hänen vaimonsa oli akateemikko Eeva-Kaarina Volanen.

Puurunen aloitti teatterialalla sodan jälkeen Ylioppilasteatterissa, vaikutti jonkin aikaa Tampereella ja palasi Helsinkiin. Hän toimi Helsingin kaupunginteatterin johtajana vuosina 1965–1970 ja vaikutti vahvasti sen perustamiseen ja Töölönlahden teatteritalon valmistumiseen toimiessaan kaupunginteatteria edeltäneen Helsingin Kansanteatteri-Työväenteatterin johtajana. Hänen merkittävimpiä ohjauksiaan *Viimeisten kiusausten* ohella olivat *Juha*, *Anna-Liisa*, *Sota ja rauha*, *Riivaajat* ja vuonna 1989 ensi-iltansa Suomen Kansallisteatterissa saanut *Tie talvisotaan*.

Puurusesta julkaistiin vuonna 1994 Maarit Huovisen kokoama muistelmateos *Jalkapuu*.

Puurunen on haudattu Hietaniemen hautausmaan Taiteilijainmäelle samaan hautaan kuin puolisonsa Eeva-Kaarina Volanen.

## Lähteet
Pekinginihminen

**Pekinginihminen** (*Homo pekinensis*; aiemmin tunnettu myös latinankielisellä nimellä *Sinanthropus pekinensis*; ) on eräs pystyihmisen (*Homo erectus*) sisarlaji. Ensimmäiset löydöt tehtiin vuosina 1923−1927 Zhoukoudianin luolasta Pekingin lähellä Kiinassa. Vanhimpien löytöjen on todettu olevan peräisin 250&nbsp;000–400&nbsp;000 vuoden takaa, eli pleistoseenikaudelta.

Alkuperäiset 1920-luvulla löydetyt pekinginihmisen jäänteet katosivat Kiinassa epäselvissä oloissa toisen maailmansodan aikana vuonna 1941. Japani oli tuolloin hyökännyt Kiinaan, ja jäänteet haluttiin siirtää Yhdysvaltoihin, missä ne olisivat paremmassa turvassa. Kuljetuksessa käytetty rahtialus ehkä upposi japanilaisten hyökkäyksessä.

Ei ole varmaa, tunsivatko pekinginihmiset tulen käytön. Zhoukoudianin luolastosta on kuitenkin löydetty yli 100&nbsp;000 kiviesinettä, joista useimmat ovat liuskoja tai iskureita. Löydettyjen työkalujen terät on käsitelty tavallisesti vain yhdeltä puolelta. Terien käsittelytapa muistuttaa Olduvain kulttuurista. Nuorempien löydettyjen esineiden raaka-aine ja valmistustekniikka on vanhempiin verrattuna parempi, ja nuoremmat esineet ovat kooltaan pienempiä.

## Lähteet

* Valste, Juha: *Ihmislajin synty*. Helsinki: SKS, 2012. .

### Viitteet
Piispa Henrikin liturgia

**Piispa Henrikin liturgia** on Suomen legendaarisen ensimmäisen piispan Pyhän Henrikin muistoksi noin vuonna 1290 luotu messuliturgia, jota on esitetty hänen muistopäivinään 19.&ndash;20. tammikuuta järjestetyissä muistomessuissa, heikinmessuissa. Liturgiaan kuuluva musiikki on vanhin kirjallisessa muodossa säilynyt suomalainen sävelteos.

Liturgia kertoo muun muassa piispa Henrikin marttyyrikuolemasta ja kehottaa Suomen kansaa riemuitsemaan pyhän miehen maalle tuomasta pelastuksesta (*Ecce magnus presbiter* -sekvenssi). 

Messua on tutkinut erityisesti Ilkka Taitto, joka on kerännyt ja julkaissut sitä koskevaa aineistoa muun muassa *Memoria Sancti Henrici* -CD-levyllä. Liturgia on esitetty rekonstruoituna kokonaisuudessaan vuoden 2000 tammikuussa Helsingin tuomiokirkossa ja Kuopiossa samalla messukaavalla ja puvustuksella kuin keskiajalla.

## Katso myös

* Piispa Henrikin surmavirsi

## Lähteet
* Piispa Henrikin keskiaikainen liturgia Helsingissä ja Kuopiossa  
* Mäntyjärvi, Jaakko: ''Ecce magnus presbiter''
* Paarma, Jukka: ''Pyhä Henrik ja Turun tuomiokirkko''
Kuukkelit

**Kuukkelit** (*Perisoreus*) on pieni varisten heimon varpuslintusuku, joka esiintyy pohjoisella havumetsävyöhykkeellä Pohjois-Amerikassa ja Euraasiassa. Kuukkeleita on kolme lajia:

*Harmaakuukkeli eli kanadankuukkeli (*Perisoreus canadensis*)
*Kuukkeli (*Perisoreus infaustus*)
*Nokikuukkeli (*Perisoreus internigrans*)

## Lähteet

## Aiheesta muualla

*BirdLife Suomi ry: Maailman lintujen suomenkieliset nimet 2., uudistettu painos (2006)
Perhelääkäri

**Perhelääkäri** () on espanjalainen draamasarja, joka kertoo leskeksi jääneestä perhelääkäristä Ignacio "Nacho" Martínista (Emilio Aragón). Hänellä on kolme lasta Anita, Chechu ja María, ja samassa talossa asuvat myös Nachon sisarenpoika Alberto, Nachon isä Manolo sekä kotiapulainen Juani. Sarjan edetessä Nacho solmii avioliiton Alician (Lydia Bosch) kanssa, joka sattuu olemaan hänen edellisen vaimonsa sisar. Lisäksi henkilögalleriaan kuuluvat myös Juanin mies Poli (myös Serranon perhe-sarjassa näyttelevä Antonio Molero), Manolon ystävä Matías, Alician äiti Consuelo sekä lukusuisa hahmoja Nachon työpaikalta Ballesolin terveysasemalta. Sarjan ensimmäinen jakso esitettiin Espanjassa 12. syyskuuta 1995, ja sarjaa kuvattiin viisi vuotta. Jaksoja kertyi yhteensä 119.

Suomessa sarjaa on esittänyt Yle TV1 ja Yle Teema.

## Rooleissa

## Aiheesta muualla
* ''Perhelääkäri'' YLE:n sivustolla
*
Matti Jutila

**Matti Ilmari Jutila** (s. 16. maaliskuuta 1943, Vesilahti) on suomalainen matemaatikko ja Turun yliopiston matematiikan professori 1998–2006. Hän tutkii analyyttistä lukuteoriaa. Jutila on onnistunut pienentämään Linnikin vakion ylärajaa. Jutila on toiminut myös fysiikan lehtorina Myllyharjun lukiossa.

Jutila on vieraillut ulkomailla tieteen parissa Leningradissa vuosina 1970 ja 1988 LOMI:ssa, Tukholmassa vuosina 1977–1978 ja 1981 Mittag-Leffler-instituutissa sekä Tokiossa Nihon Universityssa vuonna 1993.

Jutila on ollut vuodesta 1982 lähtien Suomalaisen Tiedeakatemian jäsen. Hän on myös mukana *[[Suomalaisen tiedeakatemian toimituksia]]* -julkaisusarjan teossa. Vuonna 1999 Jutila oli myös Rolf Nevanlinna -instituutin toiminnassa mukana lukuteorian alalla.

## Julkaisut
* *Lectures on a method in the theory of exponential sums.*, Berlin: Springer 1987  

## Lähteet

## Aiheesta muualla
* Turun Yliopisto: Matematiikan laitos
* Rolf Nevanlinna Institute 
* Annales Academiæ Scientiarum Fennicæ 
* Vesa Vanhalakka Riemannin hypoteesin ratkaisu olisi kuin lukujen maailman alkuräjähdys Etelä-Suomen Sanomat 5.4.2007 (Archive.org)
Vaasan läänin eteläinen vaalipiiri

**Vaasan läänin eteläinen vaalipiiri** oli Suomen eduskuntavaalien vaalipiiri, joka käsitti Vaasan läänin eteläosan.

Vaalipiiriin kuuluneet kunnat olivat Bergö, Björköby, Ilmajoki, Isojoki, Jalasjärvi, Jurva, Karijoki, Kaskinen, Kauhajoki,  Koivulahti, Korsnäs, Kristiinankaupunki, Kurikka, Laihia, Lapväärtti, Maalahti, Mustasaari, Nurmo (siirretty Vaasan läänin pohjoisesta vaalipiiristä 1952), Närpiö, Peräseinäjoki, Petolahti, Pirttikylä, Raippaluoto, Seinäjoki, Seinäjoen maalaiskunta (liitetty Seinäjoen kauppalaan 1959), Siipyy, Sulva, Teuva, Tiukka, Vaasa, Vähäkyrö ja Ylimarkku.

Vuonna 1960 muodostettiin Keski-Suomen lääni, ja jäljelle jääneestä Vaasan läänistä muodostettiin yksi vaalipiiri.

## Vaalipiirin kansanedustajat puolueittain

Vaasan läänin eteläisestä vaalipiiristä valittiin vaaleissa 1907–1936 kaksitoista ja vaaleista 1939 alkaen kymmenen kansanedustajaa. Vaalipiirin suurin puolue oli jokaisissa vaaleissa RKP. Ruotsalaiset saivat monissa vaaleissa puolet vaalipiirin paikoista ja parhaimmillaan (1922) enemmänkin. Eduskunnan alkuvuosina RKP:n pahin haastaja oli Suomalainen puolue. Sotien jälkeen Maalaisliitto kilpaili paikoista tasaväkisesti RKP:n kanssa. 

Vasemmisto vei piirin paikoista parhaimmillaan kolme ja huonoimmillaan yhden. SDP jäi ilman edustajaa ainoastaan kerran; vaaleissa 1922, jolloin äärivasemmiston SSTP haastoi sen ja osoittautui vahvemmaksi. SSTP:n lakkauttamisen (1930) myötä SDP:n suosio kasvoi. Sotien jälkeen SKDL peittosi kannatuksessa sosiaalidemokraatit.

Nuorsuomalainen puolue ja sen perilliset (edistyspuolue ja kansanpuolue) eivät koskaan saaneet vaalipiiristä kansanedustajia. Ensimmäisissä vaaleissa eduskuntaan tosin nousi Santeri Alkio, joka edusti Etelä-Pohjanmaan Nuorsuomalaista Maalaisliittoa. EPNM oli vaaliliitossa nuorsuomalaisten kanssa, ja Alkio aloitti nuorsuomalaisten eduskuntaryhmässä, mutta ryhmä suuntautui pian yhteistyöhön Maalaisliiton kanssa ja yhdistyi siihen jo ennen vuoden 1908 vaaleja.
Northern Heritage

**Northern Heritage** on lahtelainen levy-yhtiö ja verkkokauppa, joka on erikoistunut black metalliin. Se on distro, joka kauppaa tuntemattomampaa eli "underground" black metallia. Northern Heritage perustettiin 1990-luvun loppupuolella, ja sen takana on Mikko Aspa, joka on itse tunnettu mm. Deathspell Omegasta ja Clandestine Blazesta.

Levy-yhtiö on julkaissut tuotoksia yhtyeiltä, kuten Satanic Warmaster, Diaboli, Ildjarn, Drudkh ja Hate Forest.

## Yhtyeet
* Annihilatus
* Baptism
* Clandestine Blaze
* Diaboli
* Exordium
* Inferi
* Mgła
* Musta Surma
* Numinous
* Phlegein
* Stabat Mater

### Entiset yhtyeet
* Blasphemous Evil
* Bloodhammer
* Deathspell Omega
* Ildjarn
* Incriminated
* Kadotus
* Nightside
* Peste Noire
* Ride for Revenge
* Satanic Warmaster
* Uncelestial
* Uncreation's Dawn
* Unholy

## Aiheesta muualla
* Northern Heritage
Imaginaariyksikkö

Matematiikassa **imaginaariyksikkö** mahdollistaa reaalilukujen laajentamisen kompleksilukujen joukkoon. Sen täsmällinen määritelmä riippuu tavasta, jolla laajennus tehdään. Imaginaariyksikköä merkitään \scriptstyle i = \sqrt{-1}, missä siis \scriptstyle i^2=-1. Toisinaan imaginaariyksiköstä käytetään merkintää *j* ja &iota;.

Perussyy tähän laajennukseen on, että kaikilla polynomiyhtälöillä ei ole ratkaisua reaalilukujen joukossa. Erityisesti yhtälö \scriptstyle x^2+1=0 on tällainen. Ajattelemalla, että kyseisellä yhtälöllä olisikin ratkaisuna imaginaariyksikkö *i*  ja määrittelemällä  *i*:n laskutoimitukset sopivasti, saadaankin jokaiselle reaalikertoimiselle polynomiyhtälölle *f(x)=0* ratkaisu. (Katso algebrallinen sulkeuma ja algebran peruslause).

Imaginaariyksikkö on myös osa Eulerin lausetta funktioteoriassa.

## Määritelmä

Määritelmän mukaan *i* on eräs toisen asteen yhtälön 

:x^2 + 1 = 0 \ 

ratkaisuista, jotka ovat

:x = \pm \sqrt{-1} = \pm i.

Reaalilukujen laskusäännöt voidaan laajentaa imaginaarisille ja kompleksisille luvuille ajattelemalla lukua *i* muuttujana, kertomalla lukuja kuten polynomeja ja ottamalla huomioon, että *i<sup>2</sup>=−1*. Korkeammista eksponenteista imaginaariyksikön eksponentti voidaan palauttaa välille 0,...,3 kaavan *i<sup>n</sup>=-i<sup>n-2</sup>* avulla.

Imaginaariyksikön käänteisluku on sama kuin sen vastaluku, koska
:\frac{1}{i} \;=\; \frac{1}{i} \cdot \frac{i}{i} \;=\; \frac{i}{i^2} \;=\; \frac{i}{-1} \;=\; -i.

## Lähteet

## Kirjallisuutta
* 
* 
* 
*
Yellow Submarine (albumi)

**Yellow Submarine** on The Beatlesin tammikuussa 1969 julkaistu soundtrack *[[Keltainen sukellusvene|samannimiseen elokuvaan]]*, joka oli ilmestynyt elokuvateattereihin edellisvuonna.

Albumi sisältää vain neljä uutta Beatles-kappaletta, joista tuoreimmatkin olivat todellisuudessa äänitetty kauan ennen *"[[The Beatles (albumi)|Valkoista tuplaa]]"*. Varhaisin, George Harrisonin kirjoittama "Only a Northern Song", oli peräisin helmikuun 1967 *[[Sgt. Pepper's Lonely Hearts Club Band]]in* sessioista. Lisäksi kappaleet "Yellow Submarine" ja "All You Need Is Love" oli myös julkaistu aiemmin. Albumin b-puolen täyttävät tuottaja George Martinin 41-henkisen orkesterin esitykset. *Yellow Submarinen* Yhdysvaltain-painos erosi Britannian-painoksesta vain kannen esittelytekstin osalta. Se myös julkaistiin neljä päivää aikaisemmin kuin Britannian-painos.

Alkuperäisen suunnitelman mukaan elokuvasta oli tarkoitus julkaista EP-levy, jolle olisi sisältynyt muun muassa kappale "Across the Universe", joka julkaistiin lopulta postuumisti vuoden 1970 *[[Let It Be]]* -albumilla.

Vuonna 1999 julkaistiin albumi *[[Yellow Submarine Songtrack]]*, jolle sisältyivät kaikki elokuvassa soineet Beatles-kappaleet. George Martinin orkesterin esitykset oli puolestaan jätetty pois.

Yellow Submarine-kappale on innoittanut liikemies Alfie Bubblesia, ja hän on avannut Liverpooliin samannimisen hotellin. Hotellina toimii muun muassa Punaisen lokakuun metsästys -elokuvassa käytetty alus. Hotelliin mahtuu kerrallaan kahdeksan majoittujaa.

## Kappaleet
**A-puoli**
*Kaikki kappaleet merkitty John Lennonin ja Paul McCartneyn kirjoittamiksi, ellei toisin mainittu.
#
#
#
#
#
#
**B-puoli**

*Kaikki kappaleet kirjoittanut George Martin, ellei toisin mainittu.
#
#
#
#
#
#
#

## Katso myös
**[[Yellow Submarine Songtrack]]*

## Lähteet
*

### Viitteet
Lucius Veruksen sota Parthiaa vastaan

**Lucius Veruksen sota Parthiaa vastaan** käytiin vuosina 162–166 Rooman valtakunnan ja Parthian välillä. Sota loppui Rooman voittoon.

Keisari Marcus Aurelius lähetti nuoremman hallitsijakumppaninsa Rooman itärajalle sotimaan parthialaisia vastaan. *[[Historia Augusta]]* väittää, että Lucius Verus juopotteli ja juhli miltei koko sodan ajan ja jätti itse sotimisen alamaisilleen. Marcus nimittikin kokeneen sotapäällikön Avidius Cassiuksen Syyrian joukkojen päälliköksi. Verus perusti päämajansa Syyrian rannikolle.

Roomalaiset valtasivat Parthian tärkeimmät kaupungit Seleukian ja Ktesifonin. Lopulta parthialaiset antautuivat ja roomalaiset asettivat mieleisensä kuninkaan Parthian valtaistuimelle.

Sodan päätteeksi Lucius Verus ja Marcus Aurelius juhlivat Roomassa triumfin vuonna 166. Keisarit ottivat itselleen arvonimet *Armeniacus* ja *Parthicus*.
Mike Colter

**Mike Colter** (s. 26. elokuuta 1976 Columbia, Etelä-Carolina) on yhdysvaltalainen näyttelijä.

Colter kasvoi St. Matthewsin pikkukaupungissa Etelä-Carolinassa ja päätti ryhtyä näyttelijäksi jo kahdeksanvuotiaana nähtyään elokuvan *[[Sotilaan tarina]]* (1984). High schoolin jälkeen hän opiskeli ensin vuoden Benedict Collegessa Columbiassa ja siirtyi sitten Etelä-Carolinan yliopistoon, josta hän sai alemman korkeakoulututkinnon teatterin alalta. Maisterintutkintonsa hän suoritti Rutgersin yliopistossa.

Opintojen jälkeen Colter muutti Los Angelesiin ja esiintyi yhden jakson rooleissa televisiosarjoissa *[[Teho-osasto (televisiosarja)|Teho-osasto]]* ja *[[The Parkers]]*. Muutettuaan Los Angelesista New Yorkiin hän sai ensimmäisen elokuvaroolinsa indie-elokuvasta *[[Brooklyn Lobster]]*, jonka roolittajana työskenteli Phyllis Huffman. Tämän kautta Colter sai roolin Clint Eastwoodin elokuvasta *[[Million Dollar Baby]]* (2004).

*Million Dollar Babyn* jälkeen Colter on näytellyt muun muassa elokuvissa *[[Taking Chance]]* (2009), *[[Men in Black III]]* (2012) ja *[[Zero Dark Thirty]]* (2012) sekä televisiosarjoissa *[[Good Wife]]* (2010–) ja *[[Ringer (televisiosarja)|Ringer]]* (2011–2012).

Joulukuussa 2014 ilmoitettiin, että Colter on valittu näyttelemään Marvelin sarjakuviin perustuvaa supersankaria nimeltä Luke Cage. Hahmo teki ensiesiintymisen vuonna 2015 Netflixin televisiosarjassa *[[Jessica Jones (televisiosarja)|Jessica Jones]]* ja sai vuonna 2016 oman nimikkosarjansa *[[Luke Cage (televisiosarja)|Luke Cage]]*. Vuonna 2017 hän esiintyi *[[The Defenders (minisarja)|The Defenders]]* -sarjassa.

## Lähteet

## Aiheesta muualla
*
Linnanpellon lukio

**Linnanpellon lukio** oli Kuopiossa Linnanpellon kaupunginosassa vuosina 1954–2006 toiminut alkujaan valtion oppikouluna aloittanut oppilaitos. Koulu perustettiin alun perin Laatokan Karjalan Pitkärannassa, mutta muutti sieltä talvisodan seurauksena Kuopioon vuonna 1939. Pitkärannan koulu sai vuonna 1944 uuden nimen Kuopion keskikoulu, ja se toimi tuolloin useiden muiden kuopiolaisten oppilaitosten tiloissa. Vuonna 1954 valmistui koululle Linnanpellon kaupunginosaan oma rakennus ja samalla nimi vaihtui Kuopion Yhteislyseoksi, jolloin koulussa alkoi toimia myös lukio. Samassa rakennuksessa toimi vuosina 1954–1965 myös Kuopion klassillinen lyseo.

Peruskoulun synnyn myötä vuonna 1975 yhteislyseo siirtyi Kuopion kaupungin omistukseen ja samalla se jaettiin kahteen osaan, *Linnanpellon lukioon* ja *Linnanpellon yläasteeseen*, jotka molemmat toimivat 1.8.2006 tapahtuneeseen koulun lopettamiseen asti.

## Lähteet
*Linnanpellon koulun historia

## Aiheesta muualla
* Suomen yksityisten oppikoulujen matrikkeli: Pitkärannan yhteiskoulu
Suomensarja (jääkiekko)

**Suomensarja** oli vuosina 1936–1974 Suomen jääkiekon toiseksi korkein sarjataso. Vuosina 1936–1945 sarja tunnettiin nimellä **Valtakunnansarja**.

Suomensarjan jälkeen Suomen jääkiekon toiseksi korkeimman sarjatason nimi muutettiin I-divisioonaksi.

## Mestarit

*1936 Åbo IFK
*1937 Turun Riento
*1938 HSK
*1939 TPS
*1943 HPK 	
*1945 Tampereen Palloilijat
*1946 Turun Pallokerho
*1947 ÅIFK
*1948 HJK
*1950 Karhu-Kissat
*1951 HPK
*1952 TPS
*1953 TK-V
*1954 Lukko
*1955 Ilves
*1956 Kokkolan Jymy
*1957 KalPa

*1958 TK-V
*1959 SaiPa
*1960 Töölön Vesa	
*1961 Porin Karhut
*1962 Töölön Vesa
*1963 TPS
*1964 HIFK
*1965 Lahden Reipas, Kärpät ja TuTo
*1966 Hermes, SaPKo ja Tappara
*1967 HIFK, Kärpät ja Upon Pallo
*1968 Lukko, SaPKo ja Vehmaisten Urheilijat	
*1969 Jokerit
*1970 HJK
*1971 JoKP
*1972 SaiPa
*1973 Lukko
*1974 SaiPa
Intian tunnus

**Intian tunnus** perustuu kuningas Ašokan Sarnathin kaupunkiin pystyttämään patsaaseen. Siitä on olemassa toinenkin versio, jonka alalaidassa on lehmä, koska lehmä on pyhä eläin Intiassa. Vaakunassa lukee "Intian tasavalta" hindillä. Tämän vaakunan alalaidassa kuvatut norsu ja leijona kuvaavat Intian metsiä. Intian tunnusta käytetään muun muassa passeissa ja diplomaattisissa oloissa.

## Lähteet
Brave (Marillionin albumi)

**Brave** on Marillionin seitsemäs studioalbumi. Se julkaistiin vuonna 1994. Kun *[[Holidays in Eden]]* ei yrityksestä huolimatta tuonut yhtyeelle suurempaa yleisöä, se päätti palata juurilleen ja tehdä jälleen progressiivisemman albumin. *Brave* on konseptialbumi, joka perustuu laulaja Steve Hogarthin radiosta kuulemaan uutiseen, jonka mukaan Severn Bridge -sillalta harhailemasta löytynyt tyttö otettiin poliisin huostaan. Hän ei tiennyt kuka oli ja mistä oli tulossa, eikä suostunut tai pystynyt puhumaan. Tästä Hogarth sai inspiraation kirjoittaa kuvitteellisen tarinan siitä, kuinka tyttö päätyi sillalle.

Yhtye siirtyi Marouatten linnaan Ranskaan nauhoitusten ajaksi. Heidän tuottajakseen tuli Dave Meegan, joka oli työskennellyt Marillionin kanssa aiemmin ''Fugazi''-albumin parissa. Tuotantoyhtiö EMI halusi yhtyeen tekevän levyn pikaisesti saadakseen tuottoa, mutta projekti venyi. Yhtyeeltä kului *Braven* tekemiseen yhdeksän kuukautta. EMI:n mainostuksen puutteen ja hyvin singleiksi sopivien kappaleiden olemattomuuden vuoksi se ei menestynyt kaupallisesti. Tästä huolimatta siltä julkaistiin kolme singleä: "The Great Escape" helmikuussa 1994, "The Hollow Man" saman vuoden maaliskuussa ja "Alone Again in the Lap of Luxury" huhtikuussa.

## Kappaleet
#
#
#
#
#
#
#
#
#
#
#

Vuoden 1998 uudelleenjulkaisulla on lisäksi seuraavat kappaleet toisella levyllä:

#
#
#
#
#
#
#
#
#
#
#

## Lähteet
Rod Gilbert

**Rodrigue Gabriel Gilbert** (1. heinäkuuta 1941 Montreal – 19. elokuuta 2021) oli kanadalainen jääkiekkoilija. Hän pelasi koko 18-vuotisen uransa New York Rangersissa, jossa muodosti niin sanotun GAG-ketjun (*Goal A Game*) oikean siiven ketjukavereinaan Vic Hadfield ja Jean Ratelle. 

Gilbert pääsi aloittamaan uransa Rangersissa päätettyään junioripelaamisen Guelph Royals -joukkueen riveissä kaudella 1960–1961. Ammattilaisuran alkuvaihetta varjosti selkävaiva, joka vaati kirurgisia toimenpiteitä. 24. helmikuuta 1968 Rod Gilbertin tähti syttyi toden teolla, kun hän teki neljä maalia Montreal Canadiensia vastaan pelatussa ottelussa. Hän pelasi Hadfieldin ja Ratellen kanssa Neuvostoliiton 1972 Summit Seriesissa lyöneessä Kanadan joukkueessa. Jääkiekon MM-kisoissa hän pelasi vuonna 1977.

## Saavutuksia
* NHL:n kakkostähdistössä kaudella 1967–1968 
* NHL:n ykköstähdistössä kaudella 1971–1972 
* Bill Masterton Trophy (1976) 
* Lester Patrick Trophy (1991) 
* pelasi NHL:n All Star -ottelussa 1964, 1965, 1967, 1969, 1970, 1972, 1975 ja 1977 
* New York Rangers jäädytti pelinumeron **7** 14. lokakuuta 1979

## Seuraennätyksiä
* New York Rangersin eniten maaleja (406) tehnyt pelaaja  
* New York Rangersin eniten pisteitä (1021) tehnyt pelaaja   
* Jakaa New York Rangersin seuraennätyksen eniten maaleja yhdessä ottelussa tehneenä pelaajana (viisi maalia kolme eri kertaa)

## Tilastot

## Katso myös

* Luettelo Hockey Hall of Famen jäsenistä
* Luettelo 1000 tehopistettä saavuttaneista NHL-pelaajista

## Lähteet
* Rod Gilbertin tilastot HHOF:n sivuilla

### Viitteet

## Aiheesta muualla
*
IF Björklöven

**IF Björklöven** on ruotsalainen jääkiekkoseura. Sen kotikaupunki on Uumaja ja kotihalli T3 Center. Joukkue pelaa Ruotsin toiseksi korkeimmalla sarjatasolla Allsvenskanissa. Se on voittanut Ruotsin mestaruuden kaudella 1987. Hopeaa se on saanut kaksi kertaa. Pääsarjakausia sillä on kaiken kaikkiaan 26. Joukkueessa on pelannut muun muassa Stefan Öhman. Seura syntyi vuonna 1970, kun Uumajan IFK:n ja Sandåkers SK:n jääkiekkojaostot yhdistyivät.

## Joukkue kaudella 2025–2026

### Valmennus & Joukkueenjohto
* **Päävalmentaja:** Magnus Bogren 
* **Apuvalmentaja:** Daniel Rahimi 
* **Apu- & Fysiikkavalmentaja:** Stefan Öhman 
* **Maalivahtivalmentaja:** Björn Bjurling 
* **Huoltopäällikkö:** Lennart Lindfors 
* **Huoltopäällikkö:** Staffan Nilsson 
* **Puheenjohtaja:** Andreas Hellgren 
* **Toimitusjohtaja:** Per Kenttä 
* **Joukkueenjohtaja:** Jan-Ove Eklund 

*Lähde: EliteProspects*

## Jäädytetyt numerot
*  9 Alexander Beliavski
* 17 Patrik Sundström
* 23 Roger Hägglund
* 27 Tore Öqvist

## Lähteet

## Aiheesta muualla

* Seuran kotisivut
Tom Courtenay

**Thomas Daniel ”Tom” Courtenay** [ˈkɔːrtni] (s. 25. helmikuuta 1937 Kingston upon Hull) on englantilainen näyttelijä, joka tuli tunnetuksi 1960-luvulla menestyselokuvista *[[Kaikista kapinallisin]]* (1962), *[[Billy Liar]]* (1963) ja *[[Tohtori Živago (elokuva)|Tohtori Živago]]* (1965) – Courtenay oli pašša Antipovin roolista ehdolla sivuosa-Oscarin saajaksi. Courtenay näytteli myös suomalaisen elokuvaohjaajan Caspar Wreden elokuvissa *[[Sotamies Potter]]* (1962) ja *[[Ivan Denisovitshin päivä (elokuva)|Ivan Denisovitshin päivä]]* (1970). 

Elokuvien lisäksi Courtenay on arvostettu teatterinäyttelijä. Televisiossa hän on näytellyt harvoin, poikkeuksena muun muassa BBC:lle tehty televisioversio näytelmästä *She Stoops to Conquer* vuonna 1971 sekä muutamat Alan Ayckbournin näytelmät. 

1970-luvun alun jälkeen Courtenay keskittyi lähinnä teatterityöhön. Vuonna 1983 hän teki paluun elokuviin näytellen Peter Yatesin ohjaamassa elokuvassa *[[Pukija (vuoden 1983 elokuva)|Pukija]]*. Roolistaan hän sai Oscar-ehdokkuuden (häviten palkinnon Robert Duvallille). Vuonna 1987 Courtenay oli mukana Bill Cosbyn tähdittämässä pahasti flopanneessa komediassa *[[Leonard osa 6]]*. 

Vuonna 2012 Courtenay näytteli draamakomediassa *[[Kvartetti (vuoden 2012 elokuva)|Kvartetti]]*. Vuonna 2015 hän näytteli yhdessä Charlotte Ramplingin kanssa elokuvassa *[[45 vuotta]]*. Courtenay palkittiin roolisuorituksestaan Berliinin elokuvajuhlilla parhaan miespääosan esittäjän Hopeinen karhu -palkinnolla. Vuonna 2015 hänet nähtiin myös *[[Minkä taakseen jättää (televisiosarja)|Minkä taakseen jättää]]* -rikossarjan ensimmäisellä tuotantokaudella, jossa hän näytteli yhtä päärooleista. 

Vuonna 1999 Courtenaysta tuli Hullin yliopiston kunniatohtori. Ritariksi Courtenay lyötiin vuonna 2001. Yhdysvaltalainen indierock-yhtye Yo La Tengo on levyttänyt kappaleen nimeltä ”Tom Courtenay”.

## Lähteet

## Aiheesta muualla
* 
*
Kartonkikone

**Kartonkikone** on kone, jolla valmistetaan kartonkia. Kartonkikoneen erottaa paperikoneesta muun muassa lopputuotteen neliömassa ja käyttötarkoitus. Kartongin neliömassat ovat välillä 105–600&nbsp;g/m². 

## Katso myös
* Suomen paperiteollisuus
* Paperikone
* Puuhiomo
* Sellutehdas
Yate

**Yate** on noin  asukkaan kaupunki ja kunta *(civil parish)* South Gloucestershiren yhtenäishallintopiirissä, Lounais-Englannissa. Ensimmäinen maininta Yatesta on vuodelta 770, paikka mainitaan myös Domesday Bookissa.  

Yate sijaitsee Cotswoldsin kukkulajonon lounaiskärjessä, 19 kilometriä koilliseen Bristolista. Monet sen asukkaat käyvät Bristolissa töissä.

## Lähteet
Etelä-Saimaa-turnaus

**Etelä-Saimaa-turnaus** on Lappeenrannassa pelattava jokavuotinen jääkiekon harjoitusturnaus, jonka järjestäjä on SaiPa. Kisan nimi oli aiemmin Sputnik Cup, mutta nimi muuttui vuodeksi 2007 turnauksen. Vuosina 2003 ja 2004 turnausta ei pelattu, koska Lappeenrannan jäähallia korjattiin.

## Mitalistit
Lietevaunu

**Lietevaunu** on lietelannan eli maataloudessa yleensä virtsaan sekoittuneen ja mahdollisesti veteen sekoittuneen sian- ja lehmänlannan siirtämistä varten valmistettu vaunu. Liete imetään siihen pumpulla **lietesäiliöstä**, ja traktorin hinaama lietevaunu levittää lietteen pellolle. Lietevaunun vetoisuus voi olla jopa 14 m³ - 18 m³.

Lietevaunut voidaan jakaa **imu-painelietevaunuihin** ja **levityslietevaunuihin**. Edellisissä säiliön täyttö tapahtuu lietevaunun oman kompressorin synnyttämällä alipaineella ja tyhjennys ylipaineella. Levityslietevaunuissa säiliö tyhjentyy pääasiassa painovoiman avulla, mutta sillä voi olla myös oma hydraulinen pumppu tai sitä voidaan käyttää erillisellä sähköisellä lietepumpulla tai traktorin voimansiirron ulosottoakseliin kytketyllä pumpulla.

Lietevaunun perään voidaan kytkeä multain eli laite, jolla liete ajetaan suoraan maan sisään. Multainta käytettäessä lietteen levityksessä ei peltoa enää tarvitse muokata uudelleen lietteen peittämiseksi.

## Muuta

Esimerkiksi luomuviljelijät käyttävät lietettä lannoittaessaan maata, koska EU rajoittaa keinotekoisten lannoitteiden käyttöä. Lietteen ajo tapahtuu useimmiten kesällä tai syksyllä riippuen tilalla olevan lietesäiliön koosta; jos se on pieni niin se joudutaan tyhjentämään useammin kuin suurempi.

## Katso myös
*Luettelo maatalouskoneista vuodenkierron mukaan
Kaukasialaiset kielet

**Kaukasialaisilla kielillä** tarkoitetaan suurta ja erittäin vaihtelevaa ryhmää kieliä, joita puhuu noin 10 miljoonaa ihmistä Kaukasian alueella Itä-Euroopassa ja Länsi-Aasiassa. Käsite on lähinnä maantieteellinen, sillä kielitieteellisesti kaukasialaiset kielet jakautuvat eri kielikuntiin, joilla on vain vähän tai ei lainkaan yhteistä keskenään. Suurin osa kaukasialaisista kielistä mahtuu kolmeen yleisesti hyväksyttyyn kielikuntaan:

*eteläkaukasialaiset kielet (muun muassa georgia/gruusia)
*luoteiskaukasialaiset kielet (muun muassa kabardi)
*koilliskaukasialaiset kielet (muun muassa tšetšeeni)
Marcela Serrano

**Marcela Serrano** (s. Santiago 1951) on chileläinen kirjailija. Hän opiskeli kuvataidetta Chilen katolisessa yliopistossa ja asuii välillä pitkään Meksikossa. 

## Teokset
* *Näkemiin, pikku naiset* (*Hasta siempre, mujercitas*, Helmi Kustannus, 2006
Leuattomat selkärankaiset

**Leuattomat selkärankaiset** myös **leuattomat kalat** (Agnatha) on parafyleettinen ryhmä hyvin alkeellisia selkärankaisia eläimiä, joihin kuuluvat nykyisin elävät ympyräsuiset ja niiden fossiiliset sukulaiset konodontit (Conodonta) ja alkukalat (Ostracodermi). Nahkiaiskaloista tunnetuimpia ovat nahkiainen, merinahkiainen ja pikkunahkiainen, viiksiympyräsuisista limaajat (limanahkiaiset). Ryhmä sulkee pois kaikki leualliset selkärankaiset (Gnathostomata), ja on siksi parafyleettinen.

Leuattomat selkärankaiset ilmaantuivat kambrikaudella yli 500 miljoonaa vuotta sitten ja monimuotoistuivat, mutta sittemmin enimmäkseen väistyivät leuallisten kalojen tieltä noin 400 miljoonaa vuotta sitten.
 
Nykyiset leuattomat kalat ovat erikoistuneet loisimiseen ja raadonsyöntiin. Ne tarraavat elävään kalaan kiinni ja raastavat sen ihon rikki hampaillaan. Sitten ne imevät kalan verta ja syövät sen lihaa kunnes ovat kylläisiä.

## Ryhmät
*Cyclostomata (ympyräsuiset)
**Myxini (viiksiympyräsuiset)
**Hyperoartia (Petromyzontida)
***Petromyzontidae (nahkiaiset)
*Ostracodermi (alkukalat)
**†Pteraspidomorphi
**†Thelodonti
**†Anaspida
**Cephalaspidomorphi
***†Galeaspida
***†Pituriaspida
***†Osteostraci

## Katso myös
**[[Haikouichthys]]*
*Alkukalat

## Lähteet
Coco Bandicoot

**Coco Bandicoot** on fiktiivinen pelihahmo, joka on esiintynyt *[[Crash Bandicoot (pelisarja)|Crash Bandicoot]]* -pelisarjan peleissä. Coco on Crashin nuorempi sisko, ja hänet nähtiin *Crash Bandicoot* -peleissä ensimmäistä kertaa *[[Crash Bandicoot 2: Cortex Strikes Back]]* -pelissä.

## Hahmo
### Persoona
Coco on Crashin nörtti pikkusisko ja hänen tunnusmerkkeihin kuuluu muun muassa  kannettava tietokone, usein vaaleanvioletti. Luonteeltaan hän on rauhallinen ja suvaitsevainen. Myöhemmissä peleissä, kuten *[[Crash Tag Team Racing]]issa* ja eteenpäin, Coco on tyttömäisempi kuin aiemmissa peleissä, eikä kanna mukanaan läppäriä. Coco näyttää myös vanhemmalta kuin ennen.

### Rooli peleissä
Coco esiintyi ensimmäistä kertaa pelissä *[[Crash Bandicoot 2: Cortex Strikes Back]]*. Cocolla pääsi pelaamaan vasta ensimmäistä kertaa pelissä *[[Crash Bandicoot 3: Warped]]*. Hänellä pystyi pelaamaan vain muutamalla tasolla ja vain neljännellä päävastus-tasolla, jossa hän taistelee N.Giniä vastaan. Tämän jälkeen Coco on bongattu myös peleissä *[[Crash Team Racing]]*, *[[Crash Bandicoot: The Wrath of Cortex]]*, *[[Crash Nitro Kart]]*, *[[Crash Twinsanity]]*, *[[Crash Tag Team Racing]]*, *[[Crash Boom Bang!]]*, *[[Crash Bash]]* ja ** sekä Crash of the Titansissa

Coco tapasi *Crash Bandicoot 3: Warped* -pelissä Pura-tiikerin, johon hän kiintyi syvästi. Puraakin on nähty useassa *Crash Bandicoot* -pelissä. Samassa pelissä Coco otti yhteen myös Tri. N. Gin -pomovastuksen kanssa avaruudessa.
Reggina Calcio

**Reggina Calcio** on Reggio di Calabrian kaupungista kotoisin oleva jalkapalloseura, joka pelaa kaudella 2022-2023 Italian toiseksi korkeimmalla sarjatasolla Serie B:ssä. Seura perustettiin vuonna 1914 nimellä *Unione Sportiva Reggio Calabria* ja se on historiansa aikana kokenut monia nimenmuutoksia (*SC Reggio*, *Reggio FBC.*, *AS Reggina*, *SS La Dominante*, *AS Reggina*). Nykyinen nimi otettiin käyttöön vuonna 1986. Seuraa kutsutaan tunnusvärin mukaan lempinimellä *Amaranto* (tummanpunaiset).

Reggina nousi ensimmäisen kerran Italian pääsarjaan Serie A:han vuonna 1999, putosi kaksi vuotta myöhemmin Serie B:hen ja nousi uudestaan pääsarjatasolle kaudeksi 2003–2004. Italian jalkapalloskandaalin tutkimuksissa osoittautui, että Reggina oli ollut osallinen laittomuuksiin ja sen pudottamista Serie B:hen vaadittiin. Tuomio kuitenkin lieveni ja seura sai jatkaa Serie A:ssa, mutta se joutui aloittamaan kauden 2006–2007 −15 pisteellä. Seura putosi kauden 2008–2009 päätteeksi Serie B:hen.

Regginalla ei ole merkittäviä saavutuksia. Paras sijoitus Serie A:ssa on 10. sija kaudelta 2004–2005.

## Entisiä pelaajia
*  Davide Baiocco
*  Rolando Bianchi
*  Emiliano Bonazzoli
*  Benito Carbone
*  Shunsuke Nakamura
*  Simone Perrotta
*  Andrea Pirlo
*  Cristiano Zanetti

## Aiheesta muualla
* Virallinen kotisivu
Bernhardinkoira

**Bernhardinkoira** (, , ) eli **bernhardilainen** () on sveitsiläinen vuoristokoira, josta on olemassa sekä pitkä- että lyhytkarvainen muunnos. Se kuuluu FCI:n roturyhmään 2. Suomen Kennelliiton rekisteröintiarkiston mukaan ensimmäiset bernhardilaiset tulivat Suomeen vuonna 1886. 

Menestyksekkäin hengenpelastuskoira oli bernhardilainen nimeltä Barry. Se pelasti ainakin 40 ihmistä.

## Alkuperä
Pyhän Bernhardin luostarissa Isossa Sankt Bernhardin solassa on pidetty tätä lauhkeaa rotua 1660-luvulta alkaen. Bernhardin munkit käyttivät sitä vetokoirana sekä lumivyöryjenuhrien etsinnässä eli laviinikoirana. Sitä käytettiin myös avaamaan polkuja umpihankeen. Lyhytkarvainen bernhardinkoira on alkuperäinen muunnos, josta jalostettiin myös pitkäkarvainen muunnos risteytysten avulla. Munkit uskoivat aluksi pidemmän karvan auttavan vuoriston kylmissä olosuhteissa, mutta joutuivat kuitenkin pian toteamaan sen keräävän lumipaakkuja, jotka hidastivat koiran etenemistä ihmisiä etsittäessä. Tämän vuoksi lyhytkarvaisen muunnoksen käyttöä jatkettiin munkkiluostareissa, ja vastaavasti pitkäkarvaiset pennut annettiin kylän asukkaiden lemmikeiksi.

## Ulkonäkö
Bernhardinkoiralla on leveä kallo ja suuret leuat. Sen alahuuli roikkuu, joten se kuolaa melko paljon leukapielistä . Sillä on vankkaluustoiset raajat, ja siksi pennun ruokavalio vaatii tarkkuutta. Lonkkaviat ovat rodulle tyypillisiä, joten röntgenkuvaus on tarpeen jo nuorena. Bernhardinkoira on hyvin massiivinen ja voimakas rotu.

## Luonne
Luonteeltaan bernhardilaiset ovat hyväntahtoisia, ystävällisiä, rauhallisia ja luotettavia. Lyhytkarvaiset ovat yleensä pitkäkarvaisempia vilkkaampia. Bernhardilaiset sopivat lapsiperheisiin, koska ne ovat sosiaalisia ja kiintyvät perheeseensä. Bernhardinkoira on reviiritietoinen.

## Elokuvissa

Rotu on tuttu ihmisille ''Beethoven''-elokuvista, jossa on pitkäkarvainen bernhardinkoira sekä monista piirroselokuvista, joissa se on kuvattu hengenpelastuskoirana, esimerkkinä Mikin, Akun ja Pluton tähdittämä *Alpine Climbers* (1936). Astrid Lindgrenin käsikirjoittamassa *[[Saariston lapset]]* (1964 sekä uudelleen kuvattu sarja 2025) -TV-sarjassa esiintyy myös bernhardinkoira nimeltään Laivuri.


Kuva:Kaya2004.jpg|Bernhardinkoiran lyhytkarvainen pentu
Kuva:Bernardyn13.jpg|Pitkäkarvainen bernhardinkoira


## Lähteet
* Peter Larkin, Mike Stockman: *Gummeruksen suuri koirakirja*. Gummerus Kustannus Oy 2003.

### Viitteet

## Aiheesta muualla

* Rotumääritelmä (Suomen Kennelliitto, pdf)
* Rotuyhdistys